Pynche ka Vijaya Rahatkar hei yatoh wa ki light soo wa i baam doh masi – Wyrta
Shillong: Ka National President yong ka BJP Mahila Morcha, ka Vijaya Rahatkar hawa jubab ya ki phang kylli kiwa thoh khubor da kyntait ko wa i pynmih hukum yong ka sorkar NDA wa yahkhmat da u Narendra Modi wow pyndooh noh yaki light soo ym em krehkaam ko hapoh ka jylla Meghalaya.
I ong kawa yahkhmat ka BJP toh hadien wa kiwa thoh khubor da pyntip ki cha ka wa hadien wa pynmih hukum yong ka sorkar NDA wow pyndooh noh ya kini ki light soo wow lait kiwa heh ka sorkar na waroh ki aiñ pyllai kari u leh yabor, da ong ko wot hadooh wa ka leh da pynemkaam ko du ki light soo ki pulit katwa ha ka kari yong ka ym em kani ka light rong soo.
Da saitkhooid ko hajrong ini dewia ong, ” Waroh burom ki ya ka hukum yong ka sorkar wow pyndooh noh yei sñiaw man kyrpang deiwa booh ya ki light soo tangwa ki pulit wa heipor wa beh yei por ymtoh wa i wa phah yeini ki daleh ki katwa sñiaw emkaam ki ha ki jylla waphær waphær”.
Hei yatoh won wow khang baam doh masi kani kawa mihkhmat ki manbei ka BJP da ong ko i jooh hi wa ong kiwi kiwa mih khmat ka BJP wei ini chong hei stat yong kiwa mihkhmat ki sorkar jylla wei ka BJP ym jooh luchia ko yei hok ki paidbah wa i rukom im ki waka dustur riti yong ki.
Sñiawkhia ka Mahila Morcha hei yatoh wa ki kaa....